વાસના હોય ત્યારે, ભગવાન સામે ઊભા હોય તોય વાસનાની જ જાળમાં માણસ ગૂંચવાયેલો રહે છે. લોઢવાનાં લખુબાઈ ચારણે સેવા કરી નીલકંઠવણીને રાજી કર્યા એટલે નીલકંઠે તેમને વરદાન માગવા કહ્યું. ત્યારે લખુબાઈએ માંગ્યું. 'મારો વીરો દીકરો ને ૬૦ ભેંસો અવિચળ રહે.' દીકરામાં ને ભેંસોમાં આસક્તિ-વાસનાને કારણે, સામે સાક્ષાત્‌ અક્ષરધામના અધિપતિ આપવા તૈયાર હોવા છતાં, લખુબાઈ અક્ષરધામની પ્રાપ્તિ થાય એવું ન માંગી શક્યાં.